Man vas oor renosterhorings, olifanttandeŉ 54-jarige plaasbestuurder is Donderdag in Naboomspruit in Limpopo in hegtenis geneem vir die beweerde onwettige besit van renosterhorings, olifanttande en vuurwapens. Die inhegtenisneming volg op ŉ intensiewe ondersoek deur lede van die Valke na renosterstropery in die gebied. Volgens die verdagte het hy die drie renosterhorings en vier olifanttande lank terug in ŉ kluis op die plaas gevind. Die man kon egter nie met die nodige permitte vorendag kom nie. DNS-toetse word intussen op die horings en tande gedoen om te bepaal waar dit vandaan kom. Die verdagte sal binnekort in die hof verskyn.